รัฐบาล เตรียมแถลงนโยบายต่อรัฐสภาชูนโยบายหลัก 12 ด้าน และนโยบายเร่งด่วน 12 เรื่อง เร่งแก้ปัญหาปากท้องประชาชนและเดินหน้าปฏิรูปประเทศ
การประชุมร่วมกันของรัฐสภา ในเวลา 09.00 น. วันนี้ (25 ก.ค.62) โดยมีวาระพิจารณาคำแถลงนโยบายของคณะรัฐมนตรีต่อรัฐสภา ตามมาตรา 162 ของรัฐธรรมนูญแห่งราชอาณาจักรไทย สำหรับคำแถลงนโยบายของคณะรัฐมนตรี พลเอก ประยุทธ์ จันทร์โอชา นายกรัฐมนตรี รายละเอียดของนโยบายรัฐบาลมีทั้งหมด 80 หน้า แบ่งออก 3 ส่วนหลัก มีนโยบายหลัก 12 ข้อ และนโยบายเร่งด่วนอีก 12 ข้อ         ทั้งนี้ ส่วนแรกเป็นคำแถลงของนายกรัฐมนตรี ซึ่งให้ความสำคัญกับการสร้างคนยุคใหม่ในโลกที่มีการเปลี่ยนแปลง มุ่งลดความเหลื่อมล้ำหลากรูปแบบ โดยมุ่งมั่นพัฒนาประเทศไทยให้หลุดพ้นจากกับดักประเทศรายได้ปานกลาง ดูแลประชาชนอย่างทั่วถึง แก้ไขปัญหาปากท้องสร้างรายได้ให้ประชาชนให้เพียงพอต่อการดำรงชีวิต ส่งเสริมให้คนไทยในทุกช่วงวัยมีความพร้อมทั้งในด้านหลักคิด คุณธรรม และจริยธรรม และมีศักยภาพที่จะดำเนินชีวิตในศตวรรษที่ 21 รวมถึงมุ่งเน้นการพัฒนาประเทศในด้านต่าง ๆ ให้ทันการเปลี่ยนแปลง เสริมสร้างความเข้มแข็งเพื่อให้ประเทศมีภูมิคุ้มกันและสามารถเผชิญกับสถานการณ์ความไม่แน่นอนได้อย่างมีประสิทธิภาพและต่อเนื่องในระยะยาว        ส่วนที่สองนโยบายหลัก 12 ด้าน เช่น ปกป้องและเชิดชูสถาบันพระมหากษัตริย์// สร้างความมั่นคงและปลอดภัยของประทศ // การสร้างบทบาทของไทยในเวทีโลก //การพัฒนาเศรษฐกิจและความสามารถในการแข่งขันของไทย // การพัฒนาพื้นที่ศรษฐกิจและการกระจายความเจริญสู่ภูมิภาค 6 // การพัฒนาสร้างความเข้มแข็งจากฐานราก // ปฏิรูปกระบวนการเรียนรู้และการพัฒนาศักยภาพของไทยทุกช่วง// การปฏิรูปการบริหารจัดการภาครัฐ // และการป้องกันและปราบปรามการทุจริตและประพฤติมิชอบและกระบวนการยุติธรรม        ขณะที่นโยบายเร่งด่วน 12 ด้าน ที่รัฐบาลจะเร่งดำเนินการใช่ช่วง 1 ปี แรก เข่น ปรับปรุงระบบสวัสดิการและพัฒนาคุณภาพชีวิต// มาตรการเศรษฐกิจเพื่อรองรับการผันผวนของเศรษฐกิจโลก // การให้ความช่วยเหลือเกษตรกร //พัฒนานวัตกรรมการยกระดับศักยภาพของแรงงาน // การวางรากฐานระบบเศรษฐกิจของประเทศสู่อนาคต // แก้ไขปัญหาทุจริตและประพฤติมิชอบในวงราชการทั้งฝ่ายการเมือง // แก้ไขปัญหายาเสพติดและความสงบสุขในพื้นที่จังหวัดชายแดนภาคใต้ // พัฒนาระบบการให้บริการประชาชน// สนับสนุนให้มีการศึกษาการรับฟังความคิดเห็นของประชาชน และดำเนินเพื่อแก้ไขเพิ่มเติมรัฐธรรมนูญ // และการแก้ไขปัญหาภัยแล้ง